आज औरैया और इटावा में CM योगी का दौरा, देंगे करोड़ों की सौगात
औरैया में सीएम योगी मेडिकल कॉलेज के शिलान्यास के साथ कई योजनाओं का लोकार्पण करेंगे फिर तिरंगा स्टेडियम में रैली करेंगे। इसके बाद वह इटावा जाएंगे जहां जिला जेल का उद्घाटन करने के बाद नुमाइश ग्राउंड में रैली करेंगे।
लखनऊ: उत्तर प्रदेश के मुख्यमंत्री योगी आदित्यनाथ पूरे चुनावी मोड में हैं और तूफानी दौरे कर रहे हैं। आज भी सीएम योगी औरैया और इटावा के दौरे पर हैं। औरैया में वह मेडिकल कॉलेज के शिलान्यास के साथ कई योजनाओं का लोकार्पण करेंगे फिर तिरंगा स्टेडियम में रैली करेंगे। इसके बाद योगी इटावा जाएंगे जहां जिला जेल का उद्घाटन करने के बाद नुमाइश ग्राउंड में रैली करेंगे। सीएम आज दोपहर डेढ़ बजे पुलिस लाइन पर बनाए गए हेलीपैड पर उतरेंगे और वहां से छठे सेंट्रल जेल का उद्घाटन करेंगे। ये अत्याधुनिक सुविधाओं से लैस है, इसकी नींव 2015 में सपा सरकार के दौरान रखी गई थी। 